jkorsvik/nowiki_second_scrape_merged huggingface dataset:
Thomas Seeberg Torjussen

Thomas Seeberg Torjussen (født 13. oktober 1974) er en norsk manusforfatter utdannet ved Den norske filmskolen.
Han ble nominert Amandaprisen i 2007 for beste filmmanuskript for filmen Sønner sammen med Erik Richter Strand. For TV-serien Koselig med peis som gikk på TV 2 høsten 2010 vant han to priser under Gullruten 2011: beste manus drama og beste regi dramaproduksjon. Han vant også klassen beste regi TV-drama under Gullruten 2016 for Kampen for tilværelsen og ble nominert i klassen beste manus TV-drama under Gullruten 2018 og Gullruten 2019 for Zombielars.
Torjussen er medlem av Dramatikerforbundet og jobber som regissør og manusforfatter i Tordenfilm.


== Filmografi - utvalg ==


=== Langfilm ===
2008 – Den siste revejakta (manusforfatter)
2006 – Sønner (manusforfatter)


=== Kortfilm ===
2003 – Kjell universell (manusforfatter)
2002 – Caravan (manusforfatter)
2002 – Regjeringen Martin (manusforfatter)


=== Musikkvideo ===
2004 – We are in space, so are you (co-regi, manusforfatter)


=== TV-serier ===
2010 – Koselig med peis (manusforfatter)
2010 – Koselig med peis (co-regi) (episode 1-3)
2017 - ZombieLars (manusforfatter)
2019 - Helt perfekt (Som skaadis)


== Teater ==
2010  – Lang dags ferd mot natt (Riksteatret, regiassistent)


== Referanser ==


== Eksterne lenker ==
(en) Thomas Seeberg Torjussen på Internet Movie Database 
(sv) Thomas Seeberg Torjussen i Svensk Filmdatabas 
(en) Thomas Seeberg Torjussen på AllMovie 
(en) Thomas Seeberg Torjussen hos The Movie Database 
den norske filmskolen Arkivert 24. november 2010 hos Wayback Machine.
team nominert til nordisk råds filmpris
intervju "om adapsjon"
intervju "å leke med konvensjoner"
Dramatikerforbundet
Z filmtidsskrift
Tordenfilm
Norsk filminstitutt
Bjørkhaugtunnelen

Bjørkhaugtunnelen er en veitunnel på Arnavegen Europavei 16 i Bergen i Vestland fylke. Tunnelen er 558 meter lang og har to kjørebaner. Den ble åpnet i 1980.
Tunnelen passerer Ytre Arna mellom Sætretunnelen og Festtangen, og avlaster trafikken på Gaupåsvegen og den gamle Peter Jebsensveg gjennom Ytre Arna sentrum.


== Trafikkutvikling ==
Årsdøgntrafikken i tunnelen har økt de fleste år siden åpningen i år 2014.


== Se også ==
Veitunneler i Norge


== Referanser ==


== Eksterne lenker ==
Statens vegvesen veikart
Eriksholm (Trolleholm)

Eriksholm  var en borg i Malmøhus Len ca. 30. km øst for Landscrone i Skåne, i det som den gang var dansk land, og som i dag tilhører Sverige. 


== Historie ==
Borgen har gjennom historien hatt tre forskjellige navn: middelalderens Kattisnabbe og Kattsnave, renessansens Ericsholm og 1700-tallets Trolleholm.
Den danske riksråden Tage Ottesen Thott til Næs fikk byttet til seg storgården med abbeden i Herrevad kloster, og oppførte borgen i 1538 til minne om sin storebror Erik som var død bare 19 år gammel. Hans sønn Otto Tagesen Thott overtok Eriksholm etter farens død.


== Sophie Brahe ==
På Eriksholm levde og virket Tycho Brahes søster Sophie Brahe etter sitt ekteskap med Otto Tagesen Thott. I nærheten av slottet anla hun en have, som ble berømt og ansett for unik i Norden. Her dyrket hun urter, som hun anvendte i sine medisinske studier. I sitt arbeidsværelse i et av slottets tårn bedrev hun studier i bl.a. matematikk, astronomi og astrologi. Hennes eneste sønn Tage Ottesen Thott overtok i 1643.
I 1678 mot slutten av den skånske krig ble borgen brent ned av danskene, hvor den ble stående ubebodd hen i 70 år.
I 1680 ble stedet kjøpt av den danske riksråd Niels Trolles enke, Helle Rosenkrantz. Hennes sønnesønner solgte det i 1727 til fetteren, Fredrik Trolle, som i 1755 endret navnet til Trolleholm. I 1880-årene ble slottet ombygget av den danske arkitekten Ferdinand Meldahl til en ridderborg i franskpåvirket renessansestil. Slottet eies i dag av slekten Trolle-Bonde, og er ikke åpent for publikum.


== Referanser ==


== Eksterne lenker ==
Offisielt nettsted 
(en) Trolleholms slott – kategori av bilder, video eller lyd på Commons
Tashi Lundup

Tashi Lundup (født 5. oktober 1984 i Ladakh) er en indisk langrennsløper. Han deltok under Vinter-OL 2010 i Vancouver på distansen 15 kilometer fristil. Dette var hans første deltagelse i de olympiske leker.


== Referanser ==


== Eksterne lenker ==
(en) Tashi Lundup – Olympics.com 
(en) Tashi Lundup – Olympic.org 
(en) Tashi Lundup – Olympedia 
(en) Tashi Lundup – Sports-Reference (OL-resultater – arkivert) 
(en) Tashi Lundup – FIS (langrenn)
Gaupåstunnelen

Gaupåstunnelen er en veitunnel på Arnavegen Europavei 16 i Bergen i Vestland fylke. Tunnelen er 342 meter lang og har to kjørebaner. Den ble åpnet på 1977.Tunnelen går gjennom Gaupås og ligger mellom Ytre Arna og Blindheim. Omkjøring er via Gaupåsvegen.


== Se også ==
Veitunneler i Norge


== Referanser ==
Liste over Færøyenes arbeidsministre

Arbeidsministeren (færøysk: landsstýrismaðurin í arbeiðaramálum, eller arbeiðsmarknaðarmálum) var en ministerpost i Færøyenes regjering 1970–1975, 1988–1989 og 1991–1998. Ministerpostens tilbakekomst var sterkt relatert til Finanskrisen på Færøyene 1989–1995. Siden 1998 har arbeidssaker tilfalt Sosialdepartementet.


== Eksterne lenker ==
Statsministre og regjeringer siden 1948 Arkivert 27. februar 2012 hos Wayback Machine.
Giovanni Felice Sances

Giovanni Felice Sances (ca. 1600 – 1679) var en italiensk sanger, barokk-komponist og hoffkapellmester i Wien.
I ungdomsårene fra 1609 til 1614 var Giovanni Felice Sances elev ved Collegium Germanicum i Roma. I 1614 fikk han stor oppmerksomhet under en operaoppføring i Roma. Man har kunnet påvise at han senere oppholdt seg i Bologna og Venezia. Fra 1636 var han tenor i Wiener Hofmusikkapelle. I 1649 ble Sances visekapellmester under Antonio Bertali, og fra 1669 kapellmester, en post han beholdt til sin død.
I sin levetid ble Sances regnet blant de mest berømte komponistene i Europa. Blant hans verker finnes kirkemusikk, mer enn 50 messer, kantater, motetter, sørgemusikk, verdslig kammermusikk og åtte sceneverk. Sistnevnte ble stort sett skrevet i samarbeid med Johann Heinrich Schmelzer og Antonio Draghi. Sances blir regnet som en av de første som brukte betegnelsen «kantate» om verk bestående av flere sangnumre.


== Referanser ==


== Eksterne lenker ==
(en) Giovanni Felice Sances – kategori av bilder, video eller lyd på Commons 
(en) Giovanni Felice Sances på Internet Movie Database 
(en) Giovanni Felice Sances på Discogs 
(en) Giovanni Felice Sances på MusicBrainz 
(de) Liste over sceneverk av Giovanni Felice Sances på grunnlag av MGG på Operone
(en) Fritt tilgjengelige noter av Giovanni Felice Sances i International Music Score Library Project
Eric Vogel

Eric Vogel (født 11. februar 1975) er en norsk TV- og filmprodusent fra Trondheim utdannet ved Den norske filmskolen. Sammen med medstudentene, Jørgen Storm Rosenberg og Erik Richter Strand startet han produksjonsselskapet Tordenfilm i 2003. Under Cannes-festivalen i 2007 ble Vogel valgt ut av Norsk filminstitutt til å delta som norsk representant i Producer on the Move.
Han har produsert en rekke kortfilmer med bred distribusjon i inn- og utland, senest den Amanda-pris-nominerte novellefilmen "Kjell Universell" og den prisvinnende animasjonsfilmen "Si at alt går bra".


== Filmografi - utvalg ==


=== Langfilm ===
2010 – Kommandør Treholt & ninjatroppen (produsent)
2006 – Den brysomme mannen (co-produsent)
2006 – Sønner (produsent)


=== Kortfilm ===
2006 – Legion (co-producer)
2003 – Kjell universell (produsent)
2002 – Caravan (produsent)


=== Animasjon ===
2009 – Metropia (co-producer)
2009 – Guri Gursjen & Gursjan Gru (producer)
2004 – Si at alt går bra (producer)


=== TV-serier ===
2010 – Koselig med peis (co-produsent)


== Eksterne lenker ==
(en) Eric Vogel på Internet Movie Database 
(en) Eric Vogel hos The Movie Database 
Den norske filmskolen Arkivert 24. november 2010 hos Wayback Machine.
Intervju om animasjonsfilm
Norsk filminstitutt
Billy Talent III

Billy Talent III er det fjerde studioalbumet av det canadiske rockebandet Billy Talent (det tredje under navnet «Billy Talent»). Det ble gitt ut 10. juli i Europa, 13. juli i Storbritannia, 14. juli i Canada, og 22. september i USA. En demo-versjon av en av albumets sanger, «Turn Your Back», ble utgitt som singel i september 2008 og inneholdt bandet og medlemmer av bandet Anti-Flag. Første singel utgitt fra Billy Talent III er «Rusted from the Rain», som hadde premiere 17. mai 2009 på Triple J. Albumets versjon av «Turn Your Back» inkluderer ikke Anti-Flags vokal. Den andre singelen fra albumet var «Devil on my Shoulder», utgitt 26. august 2009.
Nettstedet billytalent3.com ble lansert for å vise frem innspillingen av albumet.
8. juni 2009 kom utgivelsen av en spesiell deluxe-utgave av albumet, kalt Billy Talent III: Guitar Villain Edition. Den spesielle utgaven inkluderte en ny plate av albumet, uten gitarspor, slik at fansen kan spille med. Denne utgaven inkluderer også 4 ekstra demosanger og gitartabulaturer for hele albumet, transkribert på to store plakater.
Bandet la ut på en turné 21. februar 2009, og startet med en australsk førsteetappe.


== Sporliste ==
«Devil on My Shoulder» – 3:48
«Rusted from the Rain» – 4:13
«Saint Veronika» – 4:09
«Tears Into Wine» – 4:12
«White Sparrows» – 3:14
«Pocketful of Dreams» – 3:33
«The Dead Can't Testify» – 4:27
«Diamond on a Landmine» – 4:30
«Turn Your Back» – 3:22
«Sudden Movements» – 3:39
«Definition of Destiny» – 4:01


== Eksterne lenker ==
(en) Billy Talent III på Discogs 
(en) Billy Talent III på MusicBrainz 
(en) Billy Talent III på Spotify 
(en) Billy Talent III på AllMusic
Anna Massey

Anna Massey (1937–2011) var en britisk skuespiller.


== Liv og virke ==


=== Bakgrunn ===
Anna Massey var datter av den britiske skuespillerinnen Adrianne Allen ogden kanadiskfødte Hollywood-skuespilleren Raymond Massey. Hennes bror, Daniel Massey, var også skuespiller. Hun var niese til Vincent Massey, som var generalguvernør av Canada, og hennes gudfar var filmregissøren John Ford.


=== Skuespillerinne ===
Anna Massey var på teaterscenen allerede som tenåring; som 17-årig hadde hun sin første rollefremtreden i Theatre Royal i Brighton som Jane i The Reluctant Debutante, og så hadde hun samme rollen  i London ved Cambridge Theatre i may 1955 og ble med ett brrømt. Så forlot hun London for å gjenta rolleopptredenden i New York i oktober 1956.Hun fikk sin filmdebut i 1958 i filmen Gideons Day. I 1960 spilte hun et potensielt mordoffer i Michael Powells kult-thriller Peeping Tom. Hun opptrådte også sammen med broren Daniel en gang da de spilte dødelige søsken i skrekkfilmen The Vault of Horror fra 1973. 
Massey foretok sporadiske opptredener på film og teater men hun har jobbet oftere på TV, for eksempel i dramaserier som The Pallisers (1974). Hun hadde også forskjellige roller i britiske komiserier som f. eks. The Darling Buds of May (1991) og The Robinsons (2005). Hun har også opptrådt i en rekke mysterie-og grøsserserier på britisk TV, blant annet i episoder av Inspektør Morse og i Midsomer Murders. Hun er fortelleren i serien Sceptred Isle på BBC Radio. Hun spilte også karakteren som Josephine Daunt i Daunt og Dervish på BBC radio. 
I 1986 ble Massey tildelt British Academy Award for beste kvinnelige hovedrolle for sin rolle i Hotel du Lac. Den 31. desember 2004 ble hun utnevnt til kommandør (CBE) av Order of the British Empire for sine innsats innen britiske TV, film og radio. Hun publiserte en selvbiografi i 2006.
Årene 1958-1962 var hun gift med skuespilleren Jeremy Brett.


== Litteratur ==
Anna Massey: Telling Some Tales. London: Hutchinson, 2006. ISBN 0-09-179645-8.


== Referanser ==


== Eksterne lenker ==
(en) Anna Massey på Internet Movie Database 
(sv) Anna Massey i Svensk Filmdatabas 
(da) Anna Massey på Filmdatabasen 
(da) Anna Massey på Scope 
(fr) Anna Massey på Allociné 
(en) Anna Massey på AllMovie 
(en) Anna Massey hos Rotten Tomatoes 
(en) Anna Massey hos The Movie Database 
(en) Anna Massey hos Internet Broadway Database 
(en) Anna Massey hos Behind The Voice Actors
Damallsvenskan 1991

Damallsvenskan 1991 er den fjerde sesongen av Damallsvenskan. Serien ble spilt mellom 20. april og 5. oktober 1991. Malmö FF vant serien ni poeng foran Djurgården. Jitex BK kom på tredjeplass. I sluttspillet forsvarte Malmö serieseieren. 
De to lagene som rykket opp før sesongstart var Sundsvalls FF og BK Astrio. Ned rykket Astrio og Mariestads BoIS.


== Tabell ==
Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.


== Sluttspill ==
Data for sluttspillet mangler. Imidlertid vant Malmö FF.


== Eksterne lenker ==
bolletinen.se
Elisabeth Moss

Elisabeth Moss (født 24. juli 1982 i Los Angeles i California) er en amerikansk skuespiller. Hennes mest kjente roller inkluderer presidentens yngste datter «Zoey Bartlet» i NBC-serien The West Wing (1999–2006), «Peggy Olson» i AMC-serien Mad Men fra 2007 og June Osborn i Hulu-serien The Handmaid's Tale fra 2017.
Elisabeth Moss har britisk far og amerikansk mor, og har derfor statsborgerskap både i Storbritannia og USA. Moss er separert fra Saturday Night Live-stjernen Fred Armisen. Hun er også en kjent scientolog. Hun debuterte som skuespiller i 1990 med filmen Bar Girls.


== Filmografi ==
2018 Den siste gentleman som Dorothy
2017 The Square som Anne
2015 Truth som Lucy Scott
2012 On the Road som Galatea Dunkel
2010 Get Him to the Greek som Daphne Blake
2009 Did You Hear About the Morgans? som Jackie Drake
2003 The Missing – Bortført som Anne


== Referanser ==


== Eksterne lenker ==
(en) Elisabeth Moss på Internet Movie Database 
(no) Elisabeth Moss hos Filmfront 
(sv) Elisabeth Moss i Svensk Filmdatabas 
(da) Elisabeth Moss på Filmdatabasen 
(da) Elisabeth Moss på danskfilmogtv.dk 
(da) Elisabeth Moss på Scope 
(fr) Elisabeth Moss på Allociné 
(en) Elisabeth Moss på AllMovie 
(en) Elisabeth Moss hos Turner Classic Movies 
(en) Elisabeth Moss hos Rotten Tomatoes
Robert Maschio

Robert Maschio (født 25. august 1966 i New York City i New York) er en amerikansk skuespiller. Han er kjent for rollen som Dr. Todd «The Todd» Quinlan i den amerikanske komedie-dramaserien Scrubs. 
Etter å ha gjort gjesteopptredener i forskjellige TV-serier som f. eks. Bram & Alice, Sin City og Veronica Mars så fant Maschio til slutt stor berømmelse da han fikk spille rollen som Dr. Todd «The Todd» Quinlan som er en hyperseksuell kirurg i komiserien Scrubs. 
The Todd er blitt en av de mest populær karakterene i TV-serien og det Robert Maschio er mest kjent som er at han i enhver sosial opplevelse så vil han gi high-five til de personene som tilfeldigvis står rundt ham. På grunn av dette har Robert nevnt i flere intervjuer at han i motsetning til sin medskuespillere som til stadighet blir bedt om autografer så vil de fleste av hans fans bare gi ham en high-five.


== Eksterne lenker ==
(en) Robert Maschio på Internet Movie Database 
(fr) Robert Maschio på Allociné 
(en) Robert Maschio på AllMovie 
(en) Robert Maschio hos The Movie Database
Bernhard Gruber

Bernhard Gruber (født 12. august 1982) er en østerriksk kombinertløper som har konkurrert internasjonalt siden 2000. Under Ski-VM 2011 i Oslo var han med på Østerrikes lag som vant kombinert lagkonkurranse i både normalbakke og stor bakke.
Han har vunnet seks verdenscuprenn i karrieren. Han hører til skiklubben SC Bischofshofen. Hans hobbyer er å spille elektrisk gitar, å sykle, surfe, spille tennis og modellbygging.Han tok bronse under vinter-OL 2018 og sølv under VM 2019.


== Sammenlagtplasseringer i verdenscupen ==


== Referanser ==


== Eksterne lenker ==
(en) Bernhard Gruber – kategori av bilder, video eller lyd på Commons 
(de) Bernhard Gruber – Munzinger Sportsarchiv 
(en) Bernhard Gruber – Olympics.com 
(en) Bernhard Gruber – Olympic.org 
(en) Bernhard Gruber – Olympedia 
(en) Bernhard Gruber – Sports-Reference (OL-resultater – arkivert) 
(en) Bernhard Gruber – FIS (kombinert) 
(en) Bernhard Gruber – FIS (langrenn) 
Bernhard Gruber  – Offisiell hjemmeside
Bernhard Gruber 12. august 1982 - SkiClub Bischofshofen - profil
Artikkel om hans OL-prestasjoner på skiklubben Bischofshofen sine hjemmesider
Nate Holland

Nate Holland (født 8. november 1978 i Sandpoint, Idaho) er en amerikansk snøbrettkjører som er 5-dobbelt vinter-X Games mester i snowboardcross i årene 2006-2010.
Holland vant gullmedalje i snowboardcross under Vinter X-Games XI i Aspen, Colorado. Han gjentok bedriften i 2008, under Vinter X-Games XII, hvor han slo Markus Schairer i finalen. Han konkurrerte for USA under Vinter-OL 2006 i Torino, hvor han endte på en fjortendeplass. Han konkurrerte også for USA under Vinter-OL 2010, hvor han endte på en fjerdeplass.


== Referanser ==


== Eksterne lenker ==
(en) Nate Holland – Olympics.com 
(en) Nate Holland – Olympedia 
(en) Nate Holland – Sports-Reference (OL-resultater – arkivert) 
(en) Nate Holland – USAs olympiske komité 
(en) Nate Holland – X Games 
(en) Nate Holland – FIS (snøbrett) 
(en) Profil på ESPN.go.com
(en) Profil på Skiing.TeamUSA.org
(en) Profil på US Snowboarding.com
(en) Noen resultater på The-Sports.org
(en) Porters Team - Nate Holland på PortersTahoe.com
(en) Nate Holland thinks your pants are too tight av Trey Kerby på Sports.Yahoo.com
Benjamin Karl

Benjamin Martin Karl (født 16. oktober 1985 i Sankt Pölten, Niederösterreich) er en snøbrettkjører fra Østerrike med fem verdensmestertitler og ett OL-gull. Han representerte Østerrike under vinter-OL 2010 i parallellstorslalåm, hvor han tok en andreplass. Under vinter-OL 2014 i Sotsji tok han bronse i parallellslalåm.
Han ble olympisk mester i parallellstorslalåm i 2022 i Beijing.


== Referanser ==


== Eksterne lenker ==
(en) Benjamin Karl – kategori av bilder, video eller lyd på Commons 
(en) Benjamin Karl på Internet Movie Database 
(de) Benjamin Karl – Munzinger Sportsarchiv 
(en) Benjamin Karl – Olympics.com 
(en) Benjamin Karl – Olympic.org 
(en) Benjamin Karl – Olympedia 
(en) Benjamin Karl – Sports-Reference (OL-resultater – arkivert) 
(en) Benjamin Karl – FIS (snøbrett)
Damallsvenskan 1990

Damallsvenskan 1990 er den tredje sesongen av Damallsvenskan. Serien ble spilt mellom 21. april og 29. september 1990. Malmö FF vant serien tre poeng foran Öxabäck IF. Jitex BK kom på tredjeplass. I sluttspillet forsvarte Malmö serieseieren i finalen den 3. november samme år. 
De to lagene som rykket opp før sesongstart var Sunnanå SK og Wä IF. Etter sesongslutt rykket Mallbackens IF og Strömsbro IF ned.


== Tabell ==

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.


== Sluttspill ==


=== Semifinaler ===


=== Finale ===


== Eksterne lenker ==
bolletinen.se
Isabel Clark Ribeiro

Isabel Clark Ribeiro (født 24. oktober 1976 i Rio de Janeiro) er en snøbrettkjører fra Brasil. Hun konkurrerte i Vinter-OL 2006 i Torino, hvor hun ble slått ut i kvartfinalen, og i Vinter-OL 2010 i Vancouver hvor hun ikke klarte kvalifiseringen og endte på 19.-plass. Hun var også flaggbærer for Brasils tropp under begge disse olympiadene.


== Referanser ==


== Eksterne lenker ==
(en) Isabel Clark Ribeiro – Olympics.com 
(en) Isabel Clark Ribeiro – Olympic.org 
(en) Isabel Clark Ribeiro – Olympedia 
(en) Isabel Clark Ribeiro – Sports-Reference (OL-resultater – arkivert) 
(en) Isabel Clark Ribeiro – X Games 
(en) Isabel Clark Ribeiro – FIS (snøbrett) 
(pt) Offisiell hjemmeside – også tilgjengelig på engelsk
(en) Profil Arkivert 3. februar 2014 hos Wayback Machine. på Sotsji-OLs nettsider
Ivo Rüegg

Ivo Rüegg (født 15. april 1971) er en sveitsisk bobkjører som har konkurrert internasjonalt siden 2000. Han vant fem medaljer i verdensmesterskap: to gull (to-manns i 2009, fire-manns i 2009), to sølv (to-manns i 2007 og blandalag i 2009) og bronse (blandalag i 2007). 
Rüegg konkurrerte under vinter-OL 2010 i Torino, der han kom på åttendeplass i to-mannsrennet og niende i firemannsrennet. 
Han vant verdenscupen i to-mannsøvelsen 2009 – 2010. 
Han deltok under vinter-OL 2010 i Vancouver. Der kom han på 4.-plass i toerbob sammen med Cédric Grand og på 6.-plass i firerbob sammen med Thomas Lamparter, Cédric Grand og Beat Hefti. 


== Eksterne lenker ==
(de) Ivo Rüegg – Munzinger Sportsarchiv 
(en) Ivo Rüegg – Olympics.com 
(en) Ivo Rüegg – Olympic.org 
(en) Ivo Rüegg – Olympedia 
(en) Ivo Rüegg – Sports-Reference (OL-resultater – arkivert) 
(en) Ivo Rüegg – IBSF 
Bobteam Ivo Rüegg
Hovdala slott

Hovdala slott (tidligere Hofdal slot) ligger ved Finjasjøen få kilometer syd for Hässleholm i det nordlige Skåne, Sverige. Under krigene mellem Danmark og Sverige hadde renessanseslottet en strategisk viktig rolle med sin beliggenhet i grenselandet. Slottet er omgitt av en park med urtehave, orangeri og en nå tørrlagt voldgrav.


== Arkitektur ==
Slottets eldste deler dateres til begynnelsen av 1500-tallet. De daværende bygningene ble oppført på påler på en holme i et sumpområde tett ved Finjasjøen. Rundt om ble det anlagt dype vollgraver med to vindelbroer. Det ca. 13 meter høye porttårnet kom til i begynnelsen av 1600-tallet, oppført av Christian IVs venn, Sivert Grubbe. Det er bygget som et forsvarstårn av store kampesten. Murene er nesten to meter tykke, og fra loftsgangen på tredje etasje har forsvarerne kunnet beskyte en angripende styrke med ødeleggende ild. 


== Historie ==
Under Kalmarkrigen 1612 forsøkte svenskene forgjeves å innta slottet. Sivert Grubbe, som var en lærd mann med universitetsstudier i Wittenberg og Basel bak seg, satt opp en tavle på slottet med en latinsk tekst, som stolt forteller om de myslykkede erobringsforsøkene. 
I 1655 kjøpte Jens Mikkelsen fra Jylland slottet. Da Danmark med Roskildefreden tapte Skåneland, sluttet Mikkelsen seg til svenskene. De dansksinnede snapphanene så ham deretter som forræder, og brente derfor ned hele slottet (unntatt tårnet). Mikkelsen flyktet i en båt ut på den nærliggende Finjasjøen. Snapphanenes angrep mot Hofdal har også vært en hevnaksjon etter massakren i Örkened samme år, hvor den svenske hær brente alle gårdene i snapphanenes høyborg, Ørkened. 
For sine fortjenester ble Mikkelsen adlet og antok navnet Ehrenborg. Helt op til vår tid har slottet vært i hans etterkommeres eie. Fra 1947 er slottet et statlig bygningsminne.


== Litteratur ==
Stilling, Niels Peter: Kulturminder i Skåne, Politiken, 2002
Tägil, Sven og Brockdorff, Victor: Grænseland. En historisk rejse i skånsk-danske grænseområder, Poul Kristensens Forlag, 1997


== Eksterne lenker ==
Hovdala slott
Zwönitz

Zwönitz (sorbisk: Zvonica) er en fjellby i Erzgebirgskreis i Direktionsbezirk Chemnitz i Fristaten Sachsen. Byen har 11 352 innbyggere (31. desember 2008). Sammen med Hormersdorf og Elterlein utgjør den forvaltningsfellesskapet Zwönitz-Hormersdorf med sete i Zwönitz.
Zwönitz var en by i Kreis Aue fra 1952 til 1990, og i Landkreis Aue fra 1990 til 1994. Fra 1. august 1994 frem til 1. august 2008 var den kretshovedstad i Landkreis Aue-Schwarzenberg, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Erzgebirgskreis.


== Bilder ==

		
		


== Referanser ==


== Eksterne lenker ==
Offisielt nettsted 
(en) Zwönitz – kategori av bilder, video eller lyd på Commons 
(en) Zwönitz – galleri av bilder, video eller lyd på Commons